মারডেকা টুর্নামেন্ট
মারডেকা টুর্নামেন্ট (মালয়: Pestabola Merdeka, অনু. স্বাধীনতা টুর্নামেন্ট) হল একটি আমন্ত্রণমূলক আন্তর্জাতিক ফুটবল প্রতিযোগিতা, যা মূলত মালয়েশিয়ার স্বাধীনতা দিবস উপলক্ষ্যে খেলা হয়ে থাকে। খেলাগুলি কুয়ালালামপুর শহরের স্টেডিয়াম মারডেকাতে খেলা হয়। টুর্নামেন্টটিকে গ্র্যান্ড ওল্ড লেডি অব এশিয়া (অনু. এশিয়ার শ্রেষ্ঠ বৃদ্ধা) বলে ভূষিত করা হয়। এর ম্যাচগুলি ফিফা কর্তৃক আন্তর্জাতিক "এ" স্তরের বন্ধুত্বপূর্ণ খেলার মর্যাদাপ্রাপ্ত।